ພ້ອມຄະນະຈຳນວນໜຶ່ງ. ຈຸດປະສົງໃນການມາເຮັດວຽກໃນຄັ້ງນີ້ ກໍ່ເພື່ອຕິດຕາມຄະນະລັດຖະບານຂອງ ສສ ຫວຽດນາມ ໃນການປະຊຸມພົບປະ ແລະ ເຊັນສັນຍາ ການຮ່ວມມືທະວິພາຄີຂອງສອງຝ່າຍ ລະຫວ່າງລັດຖະບານລາວ-ຫວຽດນາມ ໃນໄລຍະປີ 2016-2020, ຂໍ້ຕົກລົງວ່າດ້ວຍ ແຜນການຮ່ວມມືທະວິພາຄີປະຈຳປີ 2016, ບົດບັນທຶກກອງປະຊຸມຄັ້ງທີ 38 ຂອງຄະນະກຳມະການຮ່ວມມືທະວິພາຄີລະຫວ່າງລັດຖະບານ ແຫ່ງ ສປປ ລາວ ແລະ ລັດຖະບານແຫ່ງ ສສ ຫວຽດນາມ, ຂໍ້ຕົກລົງວ່າດ້ວຍລະບຽບການທົດລອງປະຕິບັດໂຄງການກໍ່ສ້າງໂຮງຮຽນມັດທະ ຍົມສົມບູນມິດຕະພາບອະນຸວົງ ແຂວງໄຊສົມບູນ ໂດຍມອບໃຫ້ລັດຖະບານລາວເປັນຜູ້ປະຕິບັດ ແລະ ມີການປະສານງານສົມທົບກັບຝ່າຍຫວຽດ ນາມ, ບົດບັນທຶກຄວາມເຂົ້າໃຈ ກ່ຽວກັບການຄວາມເຂັ້ນແຂງ ແລະ ຮ່ວມມືຂົງເຂດວຽກງານປະກັນສັງຄົມ ລະຫວ່າງອົງການປະກັນສັງຄົມແຫ່ງ ສສ. ຫວຽດນາມ ແລະ ກະຊວງແຮງງານ ແລະ ສະຫວັດດີການສັງຄົມ, ສັນຍາການຮ່ວມມືປະຈຳປີ 2016 ລະຫວ່າງສອງກະຊວງສຶກສາ ລາວ-ຫວຽດນາມ, ສັນຍາວ່າດ້ວຍການກູ້ຢືມທຶນ ເພື່ອປະຕິບັດໂຄງການເຂື່ອນໄຟຟ້ານ້ຳໂມ້ 2, ສັນຍາປະກັນໄພໂຄງການເຂື່ອນໄຟຟ້ານ້ຳໂມ້ 2, ສັນຍາເພີ່ມຕື່ມ ແລະ ປັບປຸງສັນຍາວ່າດ້ວຍການຊອກຄົ້ນ ແລະ ສຳຫລວດແຮ່ ຊືນ ກົ່ວ ແລະ ສັງກະສີ ລະຫວ່າງລັດຖະບານແຫ່ງ ສປປ ລາວ ກັບ ບໍລິສັດຮຸ້ນສ່ວນແຮ່ທາດ ແລະ ອຸດສາຫະກຳຈຽນກົງ.
ໃນໂອກາດທີ່ຄະນະຜູ້ແທນ ຂອງ ສສ ຫວຽດນາມ ໄດ້ມາເຄື່ອນໄຫວເຮັດວຽກຢູ່ ສປປ ລາວ ໃນຄັ້ງນີ້ ກໍ່ໄດ້ເຂົ້າຢ້ຽມຂຳນັບ ທ່ານ ດຣ. ຄຳແພງ ໄຊສົມແພງ ລັດຖະມົນຕີວ່າການ ກະຊວງແຮງງານ ແລະ ສະຫວັດດີການສັງຄົມ, ຊຶ່ງທ່ານທັງສອງ ໄດ້ພັດປ່ຽນກັນລາຍງານສະ ພາບລວມກ່ຽວກັບການຈັດຕັ້ງປະຕິບັດ ແລະ ການຮ່ວມມືໃນວຽກງານປະກັນສັງຄົມໃນໄລຍະທີ່ຜ່ານມາ, ພ້ອມທັງຂໍ້ສະດວກ ແລະ ຂໍ້ຫຍຸ້ງ ຍາກ ເພື່ອເປັນບົດຮຽນທີ່ດີ ຊຶ່ງຈະນຳໄປພັດທະນາວຽກງານສະຫວັດດີການປະກັນສັງຄົມຂອງ 2 ປະເທດ ໃຫ້ປະສົບຜົນເປັນຈິງຕາມເປົ້າໝາຍ ທີ່ໄດ້ກຳນົດໄວ້. ຊຶ່ງການມາເຮັດວຽກຂອງຄະນະປະກັນສັງຄົມແຫ່ງ ສສ. ຫວຽດນາມ ໃນຄັ້ງນີ້ ແມ່ນໃຊ້ໄລຍະເວລາ 3 ວັນ.